9 November 1974 | Woorde
Baie dankie vir die groot vreugde om met jou getroud te mag wees.
Natuurlik was daar ook dikbek hartseerdae, Mens vergeet dit.
Baie dankie dat jy tog maar verdraagsaam was met my ete pogings – foeitog dit was 'n stryd , toe moes die asblik die offer ontvang – ons het mos eers later 'n hond gekry ..onthou jy die brak ? Stoffel.
Baie dankie vir jou aanpasbaarheid – getroud te wees en getrou te wees, bly steeds genade.
Baie dankie vir jou humor.
Baie dankie vir jou gebruik van woorde – nie die vermorsing daarvan nie . Pasmaats, al is ek die geselser en ek moes leer om asem te haal tussen praatjies. Jammer val my nou by.. na veertig jaar moet jy seker moed opgee. Hmm, maar o wee die dag as die geselser swyg! Nee, ek swyg . Ek laat geen aap uit die mou nie..newwer!
Toe het ek jou nie eintlik geken nie, al het ek so gedink. Nou dink ek ken jou beter.. maar daar sal mos altyd die misterie wees.
Toe het ek in 'n waas van vrolike , kommerlose liefde gesweef – snaaks ek kan nie eintlik ons eerste groot geveg onthou nie.. dit is darem wonderlik , die nie boekhou nie. Nou het die waas darem meer substansie gekry.. liefde groei vaster. Liefde gee ruimte . Liefde raak volwasse. Liefde is kosbaar net deur die aanraking van jou hand onder my elmboog. Die vashou in omhelsing.
Hmm ek wou verskriklik graag aspris wees , met so stout een oor seks, maar ek laat dit maar aan die verbeelding oor . Almal sit nou-nou en asem ophou, in verwondering oor die ouvrou met die oorgrootkamerjas se slaapkamer nusies !
Jy het nou nie 'n keuse nie ..ek gaan jou nou wakker maak met koffie en beskuit.. ek wil bietjie met jou praat! (Oe daardie sinnetjie het enigeen se maag so effe laat draai!!)
27 comments on "9 November 1974"
Hartlik geluk met die vierde dekade se herdenking. Mooie voorbeeld wat daar gestel is en geniet die se feesvieringe ter herdenking. Mag daar nog vele plesier wees op pad na die vyftigste.
Baie dankie News..skielik klink 50 verskriklik vêr, nietemin ons beweeg definitief met grasie (stadiger) so asof mens nie meer hoef te hardloop nie..
Baie geluk! Baie dankie vir die baie mooi blog. Dit is hoe 'n blog moet wees/lees.
Baie dankie ..die geluk plus die kompliment. Hm vanoggend kyk ek na die ou vroutjie in die spieël .. en ek verstom my waar is die jeug heen..
Die jeug is nog in die hart jong. Mens se hart word nie maklik ouer nie. Geniet die viering en ook die saamwees. Dis n mylpaal wat nie vergeet gaan word nie. Het jy my hoor sing? He he…. dis besig om aand te word hier jy sal die lied binnekort daar hoor!
Kan jy glo.. en dit is so pragtige skoonlug dag , gister heerlik gereën. Daardie dag met troue ..het die swaeltjies so getjierrr tjier al om Vredefort se kerk. Het die sang se vibrasies gevoel..dankie vir die wense..
Sien ek se mos die hart is nog jonk, jy onthou tot die swaeltjies se geluid! :)
Baie geluk! Kan nie wag om jou blog te lees nie – altyd lekker.
Oe en is dit lekker om jou te sien.. baie dankie .
Julle was 'n pragtige paartjie op jul troudag..dit was die uiterlike.Nou is jul 'n pragtige paartjie,soos twee klippies blink geskuur deur die jare.
Ek wens my tande het nog so gelyk.. ha ha , ouderdom bly maar wrede ontnugtering, van daardie potswart hare is net gryskop en die snor lyk darem dikker.. ons was wraggies nog kinders.
My troufoto lyk amper net so,maar ons is mos tydgenote.
Jis.y was 'n mooi bruid! G'n wonder Die Man glimlag so breed nie! Baie geluk!
Ag Jimmel Lewies .. sou graag my jeugdige gebit wou hê, hy lag vir sy snor, ek haal hom aan " Ag vader tog dit lyk soos 'n sokkerspan wat huistoe kom " seker maar yl. Mensig en die man is deesdae grys . Ag ek is so bly ek hoef nie weer voor te begin nie, alles verloop darem rustiger gepaardgaande met ouderdom en wedersydse begrip,
Ons is karperde, getroud in 1973, ek weet presies waarvan jy praat! Daai eendag wat jy skielik wonder, Liewe land, is dit regtig ek in daai spie"el?
Jy praat! Ouderdom en veroudering die gegewe , sekere dinge verlang ek na ..nooit ooit het ek toe rumatiek gehad!!
Grinnik… ek gaan nou my woorde baie mooi kies… ag nee wat toemaar… Baie geluk vriendin!
Ha ha ..ja Tina , baie dankie . Die dag was heerlik ..en het al die feeste geniet.
Ek het darem aan jou gedink Ek is bly alles was mooi? Jy sal vir ons darem van die doop op 'n blog moet vertel
Sal by blog moet vertel , stem saam .. as ek fotos kry.
Jy moet maar arm draai
Ander vriend van hulle het fotos geneem ..ons wag maar
As ek foto's neem probeer ek so gou moontlik vir die mense 'n paar te gee. om twee weke vir foto's te wag is vir my gewoon onregverdig